Komitee bly oor weermag langer op Kaapse Vlakte sal wees | Netwerk24
Deur Llewellyn Prince 10 Oktober 2019 19:47
Parlementslede het die verlenging van weermaglede se ontplooiing op die Kaapse Vlakte, om veral bende- en dwelmgeweld saam met die polisie te help bestry, amptelik verwelkom.
Dít toe pres. Cyril Ramaphosa se brief van 13 September, wat hy aan Thandi Modise, speaker van die Nasionale Vergadering, daaroor gestuur het, amptelik Donderdag voor die parlement se gesamentlike staande komitee oor verdediging ter tafel gelê is.
Mamagase Nchabeleng, medevoorsitter van die gesamentlike komitee, het tydens die besprekinge daaroor aan LP’s gesê dat hulle ingevolge wetgewing kennis moet neem van Ramaphosa se brief en die verlenging van die tydperk.
“Die gesamentlike komitee oor verdediging het die president se brief oorweeg oor die verlenging van die Suid-Afrikaanse Nasionale Weermag se ontplooiing om in samewerking met die polisie misdaad te voorkom en te bestry, sowel as vir die handhawing en behoud van wet en orde in die Wes-Kaap.”
Volgens Nchabaleng verwelkom die komitee die verlenging, wat tot 31 Maart 2020 sal duur.
Meer oor: Kaapse Vlakte | Bendegeweld | Misdaad | Weermag-Ontplooiing
Weermag ‘weens misdaad, nie betoging’ in Dunoon ontplooi
KYK: Betogers by Dunoon uiteen ná weermag ingryp